Diari Oficial de la Generalitat Valenciana


Sumari del DOGV 3668, del 18-01-2000 (1999/10236)

ORDRE de 24 de novembre de 1999, de la Conselleria de Cultura, Educació i Ciència, per la qual s’implanten ensenyaments i s’assigna denominació identificativa número 3 a l’Institut d’Educació Secundària de Benidorm.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3668

Data del DOGV
:   18-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10869


Data del document
:   24-11-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Benidorm
    * ensenyament secundari
    * centre d'ensenyament

ORDRE de 24 de novembre de 1999, de la Conselleria de Cultura, Educació i Ciència, per la qual s'implanten ensenyaments i s'assigna denominació identificativa número 3 a l'Institut d'Educació Secundària de Benidorm. [1999/X10937]
  
L'article 1.3 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià (DOGV de 8.09.1997), disposa que la determinació dels ensenyaments que s'impartisquen en cada institut s'establiran mitjançant una ordre de la Conselleria de Cultura, Educació i Ciència d'acord amb la programació general de l'ensenyament vigent.
  
L'article 3.3 de la citada disposició establix que no hi podrà haver al mateix municipi instituts d'Educació Secundària amb la mateixa denominació específica o que puga induir a error o confusió. A Benidorm hi ha 5 instituts d'Educació Secundària, localitzats tots a la partida del Salt de l'Aigua, s/n. Dits centres estan identificats amb la corresponent denominació específica o mitjançant un número que els identifica, excepte l'antic Institut de Formació Professional que, com a conseqüència d'allò establit en la disposició transitòria primera del citat Decret 234/1997, va passar a denominar-se Institut d'Educació Secundària.
  
A proposta de la Direcció General d'Ordenació i Innovació Educativa i Política Lingüística, es procedix a implantar nous ensenyaments per a atendre la demanda de l'alumnat que acaba els estudis d'Educació Secundària Obligatòria i del que vol passar des dels ensenyaments establits en el pla d'estudis previst per la Llei 14/1970 a l'establit per la Llei Orgànica 1/1990.
  
Fent ús de les atribucions que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
L'Institut d'Educació Secundària de Benidorm, codi 66601165, passa a denominar-se Institut d'Educació Secundària núm. 3.
  
Segon
  
S'implanta en el citat institut els ensenyaments de tècnic en Gestió Administrativa, codi 65168098123.
  
DISPOSICIÓ ADDICIONAL
  
D'allò que es disposa en la present ordre s'efectuarà la corresponent inscripció en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza les direccions generals de Centres Docents, d'Ordenació i Innovació Educativa i Política Lingüística, i de Personal per a dictar les disposicions que siguen necessàries per a l'execució d'allò disposat en la present ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana. Això no obstant, els seus efectes s'entenen referits al curs escolar 1999/2000.
  
Tercera
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar, potestativament, recurs de reposició, o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Ciència, en el termini d'un mes a comptar des de l'endemà de la publicació de la present ordre en el Diari Oficial de la Generalitat Valenciana.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present ordre en el Diari Oficial de la Generalitat Valenciana.
  
València, 24 de novembre de 1999
  
El conseller de Cultura, Educació i Ciència,
  
MANUEL TARANCÓN FANDOS